钦定古今图书集成/明伦汇编/宫闱典/第047卷 > 武帝王夫人
## 钦定古今图书集成/明伦汇编/宫闱典/第047卷 > 武帝王夫人

按《史记三王世家》褚先生补曰：“王夫人者，赵人也。与
卫夫人并幸武帝，而生子闳。闳且立为王。时，其母病，
武帝自临问之曰：‘子当为王，欲安所置之’？王夫人曰：
‘陛下在，妾又何等可言者’？帝曰：‘虽然，意所欲欲，于何
所王之’？王夫人曰：‘愿置之雒阳’。武帝曰：‘雒阳有武库
敖仓，天下冲厄，汉国之大都也。先帝以来无子，王于’”
雒阳者，去雒阳馀尽可王。夫人不应。武帝曰：“关东之
国无大于齐者。齐东负海而城郭大，古时独临淄中
十万户，天下膏腴地，莫盛于齐者矣。”王夫人以手击
头，谢曰：“幸甚！”王夫人死，而帝痛之，使使者拜之曰：“皇
帝谨使使大中大夫明奉璧一，赐夫人为齐王太后。”
按《卫青传》：上赐青千金。是时王夫人方幸于上，甯乘
说大将军曰：“将军所以功未甚多，身食万户，三子皆
为侯者，徒以皇后故也。今王夫人幸，而宗族未富贵，
愿将军奉所赐千金为王夫人亲寿。”大将军乃以五
百金为寿。天子闻之，问大将军，大将军以实言。上迺
拜《甯乘》为东海都尉。